Saue

Saue (, ) ir pilsēta Igaunijas ziemeļos, Harju apriņķī 18 kilometrus uz DR no Tallinas. Saue kopš 2017. gada oktobra ir Saues pagasta sastāvdaļa un administratīvais centrs.

 Vēsture 

 1241 — dāņu dokumentos piemin Vanameizas ciemu, kurš atradās tagadējās Saues vietā.
 1548 — Saues ciemata vārds pirmoreiz tiek minēts dokumentos kā kroga vieta netālu no pašreizējās pilsētas. Šo gadu pilsētā svin kā savu sākuma gadu.
 ap 1620 — Tiek dibināta Saues muiža (Klein-Sauß).
 1792 — Uzbūvē pašreizējo muižas ēku (Friedrichshof).
 1872 — Sauē izveido pieturas punktu dzelzceļa līnijā Sanktpēterburga–Tallina–Paldiski.
 kopš 1920 — Tiek būvēts dārzu un vasarnīcu ciemats.
 1960 — Saue tiek pievienota Tallinai.
 1973 — Saue Tallinas sastāvā saņem mikrorajona statusu.
 1993-1994 — Saue saņem pilsētas tiesības un tiek atdalīta no Tallinas kā atsevišķa pilsēta
 2017 — Saues pilsēta, Saues pagasts, Kernu pagasts and Nissi pagasts tiek apvienoti kā Saues pagasts.Центром новой волости в Харьюмаа может стать город Сауэ

 Saues muiža 

Saues muiža izveidota XVII gadsimtā, 1792. gadā tika uzcelta muižas ēka (Friedrichshof), kas pašlaik tiek izmantota par viesnīcu, pasākumu rīkošanas un tūrisma apskates objektu, pie muižas izvietots arī jāšanas klubs. Ēku Frīdriham Hermanim fon Ferzenam cēlis arhitekts Johans Šulcs, kurš projektējis arī piebūvi pie Tallinas Domkalna pils — tagadējo Igaunijas parlamenta ēku. Muižas ansamblis ir valsts aizsardzībā kopš 1954. gada, arī muižas parks 14,3 ha platībā ir aizsargājams dabas objekts.
 Transports 

Sauei ir regulāra autobusu un maršruta taksometru satiksme ar Tallinu un tuvējām pilsētām (Keila, Paldiski), pašvaldībā kursē četri vietējie autobusu maršruti. Gar Saui ved šosejas Tallina-Pērnava-Rīga un Tallina-Hāpsalu. Attīstīta dzelzceļa satiksme no Saues stacijas ar Tallinu (30-40 reisu dienā 2018. gadā), vilcieni no Tallinas uz Rīziperi un Keilu-Paldiskiem.

 Iedzīvotāji un ekonomika 

Saues pagasts ir viens no turīgākajiem Igaunijā - vidējā bruto alga šeit 2017. gadā bija 1403 eiro mēnesī, pie vidējā Igaunijas līmeņa 1155 eiro. 2017. gada laikā iedzīvotāju skaits tajā pieaudzis par 0,91%. 2011. gadā 93% pilsētas iedzīvotāju bija igauņi, 5% — krievi. Sieviešu pilsētā bija 51,2%.
 Gads19591970197919891995200020092018 Iedzīvotāji 1088  1979  3293  4395  4492  4996  5187  5647

2018. gada rudenī MCF Group paziņoja par plāniem būvēt Sauē lielu datu centru ar 40000 serveriem.В Сауэ построят дата-центр за 100 млн евро

 Izglītība un kultūra 

Sauē ir ģimnāzija, mūzikas skola, bibliotēka, bērnudārzs, atpūtas, sporta un jauniešu centri.

 Reliģija 

Vienīgā baznīcas ēka Sauē ir 1996. gadā uzbūvētā ekumēniskā baznīca, kas pieder 1990. gadā dibinātajai Brīvo kristiešu draudzei.Saues kristiešu brīvā baznīca (igauniski) Dienas centrā tiek novadīti arī luterāņu dievkalpojumi.

 Drošība 

Tuvākie policijas iecirkņi atrodas Tallinā un Keilā (7 km).

 Sports 

Saues futbola kluba pieaugušo komanda 2018. gada sezonā spēlēja Igaunijas trešajā līgā.Futbola kluba Saue JK mājaslapa

 Ievērojami cilvēki 

Ingemars Tēvers (1983), bijušais Igaunijas izlases futbolists.

 Sadraudzības pilsētas 

Saue ir sadraudzības pilsēta ar Inčukalnu Latvijā.Inčukalna delegācija Sauē Sadarbība ir arī Saues mūzikas skolai ar Vangažu mūzikas un mākslas skolu .

 Attēlu galerija 

 Skatīt arī 
 Harju apriņķis

 Atsauces 

 Ārējās saites 
 Pašvaldības mājaslapa
 Saues ģimnāzija
 Saues atpūtas centrs 
 Saues pagasts Facebook
 Saues jauniešu centrs Facebook
 Saues sporta centrs
 Saues 360° panorāma
 Saues skeitparka foto

Kategorija:Igaunijas pilsētas
Kategorija:Harju apriņķis